आज की युवा पीढ़ी आधुिनकता के साथ भागवत कथा से भी जुड़े
निकटवर्तीग्राम दिलवाड़ा में चल रही भागवत कथा के अंतर्गत शनिवार को श्रीकृष्ण जन्मोत्सव प्रसंग को धूमधाम से मनाया गया।
कथावाचक पंडित घनश्याम दास वैष्णव ने जन्मोत्सव का मनोरम दृश्य प्रस्तुत किया और बाद में सूर्यवंश की कथा भी सुनाई गई। कथा में गज और गृह युद्ध का विस्तृत वर्णन किया गया। कथा वाचक पंडित वैष्णव ने कहा कि आज की युवा पीढ़ी को आधुनिकता अपनाने के साथ ही श्रीमदभागवत से भी जुड़ना चाहिए जिससे उनकी पारिवारिक और सामाजिक समझ को बढ़ावा मिले तथा वे सांसारिक जीवन में सफल हो सके।
पंडित वैष्णव ने उपदेश दिया कि भक्ति की कोई उम्र नहीं होती क्योंकि भक्त प्रहलाद और भक्त ध्रुव ने छोटी उम्र में ही गुरु ज्ञान लेकर परमात्मा को भक्ति से मजबूर कर उनके दर्शन पा लिए थे। कथा का समापन आरती और प्रसाद वितरण से हुआ। कथा के दौरान गांव के प्रहलाद चौधरी, हरीशचंद, राजेश, अंबालाल, अशोक वैष्णव आदि उपस्थित रहे।
नसीराबाद. भागवत कथा में कथा सुनाते घनश्याम दास महाराज।
hin_Deva hin_Deva hin_Deva hin_Deva mai_Deva